বুদ্ধিবৃত্তিক ব্যর্থতা তাই উভয় বাংলার। একই দুষিত কূপের পানি পানে উভয় পাড়ার বাসিন্দারাই সমভাবে পেটের পীড়ায় আক্রান্ত হয়, তেমনি একই চেতনায় বেড়ে উঠলে কুপ্রবৃত্তিগুলোও বাড়ে একই ভাবে। তাই কলকাতার বুদ্ধিজীবীগণ যে অপরাধ করেছিল ১৯৪৬ সালে, অবিকল সেটিই সংঘটিত হয়েছে ঢকার বুদ্ধিজীবীদের দ্বারা। উভয়ের সাহিত্য, সংস্কৃতি ও বুদ্ধিবৃত্তিক অপুষ্টির উৎস্য এক হওয়াতে বুদ্ধিবৃত্তির মানটিও এক। অথচ ১৯৪৭ সালে পাকিস্তান প্রতিষ্টিত হয়েছিল মুসলমানদের চেতনার পুষ্টির একটি ভিন্নতর উৎস্যকে সুনিশ্চিত করতে। এবং সেটি ইসলামের। ১৯৪৭ সালের পর শুরুতে আকরাম খাঁ, ফররুখ আহমদ, বেনজির আহমেদ, গোলাম মোস্তাফা, শাহেদ আলি, তালিম হোসেন, সাজ্জাদ হোসেন প্রমুখ কবি-সাহিত্যিকদের দ্বারা সে ধারার কাজ ঢাকাতে কিছুটা শুরুও হয়েছিল। তাই নিরোদচন্দ্র চৌধুরির দৃষ্টিতে সে সময় কলকাতার বুদ্ধিজীবীগণ আত্মঘাতি মনে হলেও ঢাকার বুদ্ধিজীবীদের মাঝে তিনি আশার লক্ষণ দেখেছিলেন। সিন্দাবাদের ন্যায় তখন তাদের মধ্যে জাগ্রত হয়েছিল “পাল তুলে দাও ঝান্ডা উড়াও” এর ইসলামের বিপ্লবী চেতনা। বুদ্ধিবৃত্তিকে তারা শিল্প রূপে ব্যবহার করতে চেয়েছিলেন উন্নত মানুষ গড়ার। ফলে তখন ভিন্ন ভাষার বিহারীদেরও সে সময়ের বাঙালীরা আপন করতে শিখছিল। দস্যুতা ও দুর্বৃত্তিকে মানুষ তখন দুর্বৃত্তি জেনে ঘৃনা করতো। কিন্তু কলকাতার সে বুদ্ধিবৃত্তিক মহামারি ঢাকায় আসতে বেশী সময় নেয়নি। ফলে নীরোদচন্দ্র চৌধুরির সে আশাও নিরাশায় পরিণত হয়। ঢাকার বুদ্ধিবৃত্তিক মহল প্লাবিত হয়েছে মূলতঃ সে অভিন্ন অপ-বুদ্ধিবৃত্তির বিষাক্ত স্রোতে। ফলে ১৯৪৬ সালের কলকাতার হত্যাযজ্ঞই একাত্তরে ঢাকায় অনুষ্ঠিত হয় আরো বীভৎসতা নিয়ে। বাংলাদেশের বুদ্ধিবৃত্তির পতন-যাত্রা এখনও দ্রুত ধেয়ে চলেছে সে অভিন্ন পথেই। সে পতন যাত্রার নায়ক বাংলাদেশের সেকুলার বুদ্ধিজীবীরা। তারা ফেরি করছে কলকাতার সেকুলার মতাদর্শের। তারাই এখন দেশে সবচেয়ে পথভ্রষ্ট। ন্যায়নীতি ও বিবেক বোধ এখনও যেটুকু বেঁচে আচে সেটি গ্রামের কৃষক,শ্রমিক বা তাঁতী পাড়ায়; বিশ্ববিদ্যালয়, পুলিশ দফতর, কোট-কাচারি বা অফিস পাড়ায় নয়। কলেজ-বিশ্ববিদ্যালয়, প্রশাসন, বিচারালয়সহ যেখানেই এসব তথাকথিত শিক্ষিত ব্যক্তি বা বুদ্ধিজীবীদের ভিড় সেখানেই দুর্বৃত্তি এখন প্রকট। এরাই তো বাংলাদেশকে দুর্বৃত্তিতে ৫ বার শিরোপা পাইয়ে দিয়েছে।